સારાંશ માટે દસ્તાવેજ: દર વર્ષે દિલ્હી 26 જાન્યુઆરીએ ગણતંત્ર દિવસની ઉજવણી માટે સજ્જ હોય છે પરંતુ આ વર્ષે દિલ્હીમાં 26 જાન્યુઆરીએ ખેડૂતોની ટ્રૅક્ટર રેલી થઈ અને તેમાં હિંસા અને અરાજકતા જોવા મળી. 

બે મહિનાથી દિલ્હીની સરહદો પર આંદોલન કરી રહેલા ખેડૂતોએ 26 જાન્યુઆરીનો દિવસ દિલ્હીમાં પ્રવેશ માટે પસંદ કર્યો હતો.

ખેડૂતોએ દિલ્હીમાં અલગઅલગ રસ્તેથી ઍન્ટ્રી કરી અને અલગઅલગ સ્થળોએ સેંકડોની સંખ્યામાં ટ્રૅક્ટર લઈને રેલી કાઢી. 

પોલીસ સાથે નક્કી કરેલા રૂટથી અલગ કેટલાક ખેડૂતો લાલ કિલ્લા તરફ કૂચ કરી ગયા અને રેલીમાં અનેક સ્થળોએ થયેલા હંગામા પછી પ્રદર્શનકારીઓએ લાલ કિલ્લા પર ઝંડો પણ ફરકાવ્યો હતો. 

લાલ કિલ્લા પર ખેડૂતોએ જ્યાં ઝંડો ફરકાવ્યો એ એ જ જગ્યા છે જ્યાં 15 ઑગસ્ટે વડા પ્રધાન ભારતનો તિરંગો ફરકાવતા હોય છે.

કેસરિયો ઝંડો ફરકાવવાની થોડી મિનિટો પછી પણ પ્રદર્શનકારીઓએ ખેડૂત આંદોલનનો પીળો ઝંડો પણ ફરકાવ્યો હતો. 

લાલ કિલ્લાના એક ગુંબજ ઉપર પણ ઝંડો લહેરાવવામાં આવ્યો હતો. 

ખેડૂતો દ્વારા લાલ કિલ્લા પર ઝંડો ફરકાવવાની ટીકા થઈ રહી છે તો આ ઝંડો ખાલિસ્તાનીઓ સાથે જોડાયેલા હોવા અંગે પણ ચર્ચા થઈ રહી છે.

સોશિયલ મીડિયા પર કેટલાક લોકો લાલ કિલ્લા પર ખાલિસ્તાનનો ઝંડો લહેરાવવામાં આવ્યો હોવાની વાતને નકારી રહ્યા છે.

પાકિસ્તાન ફર્સ્ટ નામના ટ્વિટર હૅન્ડલ પરથી એક ટ્વીટ કરવામાં આવ્યું જેમાં કહેવામાં આવ્યું કે લાલ કિલ્લા પર ખાલસા ઝંડો ફરકાવવામાં આવ્યો છે. ઇતિહાસ બનાવવામાં આવી રહ્યો છે.

સોશિયલ મીડિયામાં પણ ચર્ચા ચાલી રહી છે કે લાલ કિલ્લા પર ઝંડો ફરકાવવો એ શરમજનક કાર્ય છે. 

ત્યારે જાણીએ કે આ ઝંડોની કહાણી શું છે?

કયો ઝંડો ફરકાવવામાં આવ્યો અને તેનો ઇતિહાસ શું છે?

બીબીસી પંજાબીના સંવાદદાતા ખુશાલસિંહ લાલી જણાવે છે કે 'આ કેસરી ઝંડો શીખ ધર્મનો ધાર્મિક ઝંડો છે. આ ઝંડો ગુરુદ્વારા અને અન્ય શીખ ધાર્મિક સ્થળો પર જોવા મળે છે.'

તેની ઉપર બનેલા નિશાન વિશે વાત કરતા ખુશાલસિંહ લાલી જણાવે છે કે 'આ ઝંડા પર જે નિશાન છે તેમાં બે કિરપાણ અને એક ચક્ર છે. આ કિરપાણ મીરી અને પીરી કહેવાય છે જે સંત અને તલવારનું પ્રતીક છે.' 

'આ નિશાનમાં જે ચક્ર છે એ અકાલ-નિરંકારનું પ્રતીક છે, એટલે જેનો કોઈ આરંભ નથી અને જેનો કોઈ અંત નથી.' 

આ ઝંડાના ઇતિહાસની વાત કરતા તેઓ જણાવે છે કે 'શીખોના છઠા ગુરુ ગુરુ હરગોવિંદસિંહ સાહેબના સમયમાં આ ઝંડાની શરૂઆત થઈ હતી. ગુરુ ગોવિંદ સિંહે જે લડાઈઓ લડી અને મુગલો સામે જે ઝુંબેશ શીખોએ ઉપાડી...\nદસ્તાવેજની સમાન ભાષામાં સારાંશ:
દિલ્હીમાં ગણતંત્ર દિવસ પર જે દૃશ્યો સર્જાયા એવું કદાચ ક્યારેય જોવા મળ્યું નહોતું.